मुंबई में अगले 48 घंटों तक बारिश की चेतावनी  
मौसम विभाग ने मुंबई में अगले 48 घंटों तक भारी बारिश की चेतावनी दी है। पिछले कुछ दिनों से बारिश के चलते जनजीवन अस्त-व्यस्त हो गया है।
मौसम विभाग ने मुंबई में अगले 48 घंटों तक भारी बारिश की चेतावनी दी है। पिछले कुछ दिनों से मुंबई में भारी बारिश के चलते पहले ही जनजीवन अस्त-व्यस्त हो गया है। उस पर आगे भी बारिश जारी रहने की चेतावनी से लोगों की मुश्किलें बढ़नेवाली हैं। मौसम विभाग के मुताबिक बारिश के साथ पचास से पचपन किलोमीटर प्रति घंटा की रफ्तार से हवाएं भी चल सकती हैं। मछुआरों को समुद्र में न जाने की चेतावनी दी गई है।